Randall Wicomb optredes om sy mediese onkostes te dek | News24
Randall Wicomb optredes om sy mediese onkostes te dek
Randall Wicomb op Erfenisdag met sy nuwe boek. Foto: MARTIN POTGIETER
Die Griekwapsalms “Hie Neffens My” en “Die Rooi Rok” is enkele van die vele gewilde Afrikaanse lieflingmusiek van Afrikoon Randall Wicomb, wat vir lank nog luisteraars sal bekoor.
Hy is vanjaar deur bekende plaaslike radiopersoonlikheid Veronica Fourie, vir ’n ATKV-toekenning genomineer om as ikoon van die Afrikaanse taal en kultuur beskou te word. En Wicomb het dit welverdiend ontvang.
“Randall is tans baie siek aan kanker, wat versprei het. Hy dra ’n oogklap omdat hy sig in sy een oog verloor het weens die siekte. Randall het geen mediese fonds nie en sukkel soos baie ander kunstenaars, wat nie kan bekostig om siek te raak nie,” sê Veronica Fourie.
Sy biografie “Kleur, my lewe, my lied” is in September vanjaar bekendgestel. Hy is tans in die Oos-Kaap waar hy op verskeie dorpe optree om die boek bekend te stel en op te tree om sodoende sy fondse te sterk sodat hy sy mediese onkostes kan dek.
Randal Wicomb tree op 3 November in Barklystraat Teater in Uitenhage op. Kaar- tjies kan by Veronica Fourie bespreek word by 083 413 1441.
Sy ander optredes in die Oos-Kaap is as volg: 22 Oktober in Pieter Rademeyer se huisteater, Asterlaan, Sunridgepark; 23 Okt. Happy Hippo Paradysstrand; 24 Okt. Hoërskool PJ Olivier Grahamstad; 29 Okt. Our Yard Graaff Reinet; 30 Okt. Africanos Addo